# Elvis Presley

Presley in 1957
**Elvis Aaron Presley** (8 januwoari 1935 - 16 augustus 1977) was ene van de bekeandste Amerikaanse zängers van t 20ste joarhoonderd. Hee is oet egröaid töt n begrip oawer de hele wearld, en vake is allene t neumn van zin vuurnaam al genog as t oawer um geet. Hee wörd vake de "King of Rock and Roll" (Keuning van de Rock en Roll) eneumd, of körtweg "de King".

Hee wör geboorn in Tupelo, Mississippi, mer hee verhuuzn met t gezin noar Memphis in Tennessee doo't he 13 joar was. Hee begun met zinne zaankloopbane in 1954 doo't he strikt wör duur Sam Phillips, n baas van Sun Records, um t Afrikaans-Amerikaanse muziekgeluud bie n grötter publiek geleefd te kriegn. Presley wör biej estoan duur Scotty Moore op gitaar en Bill Black op basgitaar, en met mekaander veundn ze de muziekstiel rockabilly oet. Dit is ne saamnvlöaiige van countrymuziek en Rhythm en Blues. Duur Dries van Kuijk, better bekeand as Colonel Tom Parker, den't Presley zin optreadns regeln, kreeg Presley n kontrakt bie RCA Records. Presley zinne eerste plaat vuur dee moatskoppieje was "Heartbreak Hotel"; den köm oet in januwoari 1956, en wör nen grootn hit. Doarnöast wör he onmeundig bekeand duur zinne völle -en vuur dee tied oetbeundige- tellevisieoptreadns met zin nieje rock en rollgeluud. Hee wör doarduur onmeundig geleefd bie t grote publiek, mer kreeg ook nen kladn an t gat van det he zon lösbaandig figuur was. November 1956 dee hee met in zin eersten film Love Me Tender.

In 1958 mos hee oonder n deenst in t leager. Twee joar later gung he wieter met muziek maakn. Oet dee tied komt wat van zinne meest bekeande nommers. Hee gavn skoonwal mer weainig konsertn, en oonder leaidige van Kuijk deed he in de zestiger joarn nit völle aanders as metspöln in films en de muziek dr bie maakn, wat meesttieds nit heel best oontvöngn wör. In 1968 gavn he vuur tellevisie n rechtstreeks optreadn, woernoa't he völle an t toern gung, wat um de knippe good vuln. In 1973 gavn he t eerste rechtstreekse konsert wat wearldwied wör oet ezeundn. Det wör bekekn duur mear as 1,5 miljard leu. Presley gebreuk tevölle medisienn, woerduur't he aal ongezoonder wör. In 1977 köm he plots oet de tied. Hee was 42 joar.

Presley wörd ezeen as ene van de belangriekste figuurn oet de popkultuur van t 20ste joarhoonderd. Hee kon machtig völle met zinne stemme en har succes met verskeaidene stieln woereunter country, popballades, gospel en blues. Hee hef t grötste antal plaatn ooit verkocht as alleenwoarkenden artiest. Hee wun dree Grammy Awards mer wör veerteen moal as kaanshebber an edreagn. Doo't he 36 was kreeg he de Grammy Lifetime Achievement Award.

## Plaatnriege

### Plaatn op Nommer ene in de hitlieste

| Joar | Album | Type | plek in de lieste |
| --- | --- | --- | --- |
| VS | VS Stoatn | VK |
| 1956 | *Elvis Presley* | studio/comp. | 1 | n.a. | 1 |
| *Elvis* | studio | 1 | n.a. | 3 |
| 1957 | *Loving You* | sound./studio | 1 | n.a. | 1 |
| *Elvis' Christmas Album* | studio | 1 | n.a. | 2 |
| 1960 | *Elvis Is Back!* | studio | 2 | n.a. | 1 |
| *G.I. Blues* | soundtrack | 1 | n.a. | 1 |
| 1961 | *Something for Everybody* | studio | 1 | n.a. | 2 |
| *Blue Hawaii* | soundtrack | 1 | n.a. | 1 |
| 1962 | *Pot Luck* | studio | 4 | n.a. | 1 |
| 1964 | *Roustabout* | soundtrack | 1 | — | 12 |
| 1969 | *From Elvis in Memphis* | studio | 13 | 2 | 1 |
| 1973 | *Aloha from Hawaii: Via Satellite* | live | 1 | 1 | 11 |
| 1974 | *Elvis: A Legendary Performer Volume 1* | compilation | 43 | 1 | 20 |
| 1975 | *Promised Land* | studio | 47 | 1 | 21 |
| 1976 | *From Elvis Presley Boulevard, Memphis, Tennessee* | studio | 41 | 1 | 29 |
| 1977 | *Elvis' 40 Greatest* | compilation | — | — | 1 |
| *Moody Blue* | studio/live | 3 | 1 | 3 |
| *Elvis in Concert* | live | 5 | 1 | 13 |
| 2002 | *ELV1S: 30 #1 Hits* | compilation | 1 | 1 | 1 |
| 2007 | *The King* | compilation | — | — | 1 |

### Nommer Ene lösse nommers

| Joar | Lös nommer | plek in de lieste |
| --- | --- | --- |
| VS | VS Stoat | VK |
| 1956 | "I Forgot to Remember to Forget" | — | 1 | — |
| "Heartbreak Hotel" | 1 | 1 | 2 |
| "I Want You, I Need You, I Love You" | 1 | 1 | 14 |
| "Don't Be Cruel" | 1 | 1 | 2 |
| "Hound Dog" | 1 | 1 | 2 |
| "Love Me Tender" | 1 | 3 | 11 |
| 1957 | "Too Much" | 1 | 3 | 6 |
| "All Shook Up" | 1 | 1 | 1 |
| "(Let Me Be Your) Teddy Bear" | 1 | 1 | 3 |
| "Jailhouse Rock" | 1 | 1 | 1 |
| 1958 | "Don't" | 1 | 2 | 2 |
| "Hard Headed Woman" | 1 | 2 | 2 |
| 1959 | "One Night"/"I Got Stung" | 4/8 | 24/— | 1 |
| "A Fool Such as I"/"I Need Your Love Tonight" | 2/4 | — | 1 |
| "A Big Hunk o' Love" | 1 | — | 4 |
| 1960 | "Stuck on You" | 1 | 27 | 3 |
| "It's Now or Never" | 1 | — | 1 |
| "Are You Lonesome Tonight?" | 1 | 22 | 1 |
| 1961 | "Wooden Heart" | — | — | 1 |
| "Surrender" | 1 | — | 1 |
| "(Marie's the Name) His Latest Flame"/"Little Sister" | 4/5 | — | 1 |
| 1962 | "Can't Help Falling in Love"/"Rock-A-Hula Baby" | 2/23 | — | 1 |
| "Good Luck Charm" | 1 | — | 1 |
| "She's Not You" | 5 | — | 1 |
| "Return to Sender" | 2 | — | 1 |
| 1963 | "(You're The) Devil in Disguise" | 3 | — | 1 |
| 1965 | "Crying in the Chapel" | 3 | — | 1 |
| 1969 | "Suspicious Minds" | 1 | — | 2 |
| 1970 | "The Wonder of You" | 9 | 37 | 1 |
| 1977 | "Moody Blue" | 31 | 1 | 6 |
| "Way Down" | 18 | 1 | 1 |
| 1981 | "Guitar Man" (reissue) | 28 | 1 | 43 |
| 2002 | "A Little Less Conversation" (JXL remix) | 50 | — | 1 |
| 2005 | "Jailhouse Rock" (reissue) | — | — | 1 |
| "One Night"/"I Got Stung" (reissue) | — | — | 1 |
| "It's Now or Never" (reissue) | — | — | 1 |

|  |  |
| --- | --- |
|  | **Commons: Elvis Presley** - plaatjes, filmkes en/of gelüüdsbestanden. |